விகடன் தடம் இதழில் சிறுகதையின் நூற்றாண்டு வரலாற்றினைப் பற்றிய கட்டுரை நல்ல பதிவு. சிறுகதை என்பதன் வீச்சு அதன் குறுகிய எல்லையே.அதற்குள் வாசிப்பவரை இழுத்து மூழ்கடிக்க சொற்களும் வடிவும் முக்கியமானவை.சிறுகதை இன்று தேக்கமடைந்ததாக இருப்பினும் எழுதப்பட்ட மிகச்சிறந்தவை தேடித்தேடி வாசிக்கப்படுகின்றன.தமிழில் அழியாச்சுடர் போன்ற இணையதளங்களில் மௌனி,புதுமைப்பித்தன்,ஆதவன் தொடங்கி முக்கிய படைப்பாளிகளின் சிறுகதைகள் வாசிக்கப்படுகின்றன.எனவே சிறுகதைகளின் ஈர்ப்பு ஆரம்ப வாசிப்பில் இளம் வாசகர்களை இழுப்பதில் மிக முக்கியமானது என கருதுகிறேன்.தீவிர எழுத்துகளை பெரும் நாவல்களை வாசிக்க சிறந்த சிறுகதைகளை வாசிப்பது நல்ல பயிற்சியாக அமையும்.தனிப்பட்ட முறையில் என்னிடம் வாசிப்பு பற்றி கேட்கும் என் மாணவர்களுக்கு நான் பெரும்பாலும் சிறுகதைத் தொகுப்புகளையே பரிந்துரை செய்வதுண்டு.அதன்பிறகு அவர்கள் தேடி பிற ஆக்கங்களுக்குள் வருவார்கள்.